UMahlase waya edolobheni ukuze athole imali yokondla umndeni wakhe. Ziningi izinto ezamhluphayo. Waya eWimpi ecabanga ukuthi kusemzini othile onedili. Emuva kokuba esekhulekile amabutho ngoba evuma okushiwo yinkosi kwabakhona ukunyakanyakaza kuwona ngoba esekhumula izimbadada eyozilahla ngaphandle kwesibaya. Izinhliziyo zabanye babo zazizimbi kakhulu ngoba bethukutheliswa yilesi senzo senkosi. Lezi zinyawo esekuthiwa mabahambe ngazo emqubeni manje bebezichopha ngoba bethi bazojabulisa yona. Babona ukuthi kufana nokuchitha isikhathi nje ukuzama ukuvunulela lesi silo sabo esisha. Ukuba bekunguSenzangakhona lona ngabe ukukhombisile ukujabula kwakhe nxa esebabona sebegeze kahle kangaka bahloba futhi. UMgobhozi wawenza kahle umsebenzi wakhe wokuwaklelisa amabutho enkosi. Ayeklele aze ayophuma ngesango lesibaya. KwakungamaWombe phambili, ongiyane bemenyezela ngoba behlatshwa yilanga. Laphaya emuva neziMpohlo zazisho ngawazo amakhanda aphucwe kahle, ecwebezela isikhumba ngoba zikade ziwagcoba amafutha. Njengoba eshilo uShaka wonke la mabutho kwakuzomele ukuba azodlula ngaphambi kwakhe. Kwakuyiyo into enguMgobhozi eyayiwahola, isho ngezinyawo zayo ezazimaholo okwesikhumba sikaxamu ziqine zingamatshe nazo ngaphansi. Wawahola amabutho ede ekhothama uma esezofika ngasenkosini ngoba esezodlula, aphakame laphaya. Esephumele ngaphandle kwesibaya uMgobhozi namabutho amlandelayo waphenduka bazoxhuma uhele lwabo kolweziMpohlo ezazisazongena esibayeni ngoba zisayodlula ngaphambi kwesilo.